আলাপ:আন্তর্জাতিক কলকাতা পুস্তকমেলা

message: এ নিবন্ধটি পুনঃলিখনের প্রয়োজন রয়েছে। বর্তমানে নিবন্ধটিতে কলকাতা পুস্তকমেলার বিভিন্ন বৈশিষ্ট সম্পর্কে কম এর ইতিহাস সম্পর্কে বেশি লেখা হয়েছে। উইকিপিডিয়ার নিবন্ধে বিষয়ের ইতিহাস এতো বিষদ দেওয়া উচিত নয়। নিবন্ধে শুধু উল্লেখযোগ্য মাইলস্টোন গুলোর সম্পর্কে লেখা থাকতে পারে, ফলে কোন বছরে কি কি হয়েছে তা কেন সফল, কেন বিফল এতো বিস্তারিতোর দরকার হয় না। বিস্তারিত বিষয়গুলো পাঠক এখানে উল্লেখ করা রেফারেন্স থেকেই পেতে পারেন। পুস্তক মেলার বিভিন্ন বিতর্ক সম্পর্কে একটি আলাদা অনুচ্ছেদ হতে পারে, তাতে প্রতিবছরেই একই বিষয়ের উপর বিতর্কের কথা বার বার উল্লেখ করার প্রয়োজন হবে না। আর নিবন্ধে অনেক পরিসংখ্যান ভিত্তিক তথ্য দেওয়া আছে, কিন্তু পর্যাপ্ত নির্ভরযোগ্য তথ্যসূত্রের অভাব রয়েছে। একাধিক তথ্যসূত্র উল্লেখের মাধ্যমে এগুলোর প্রমাণ দেওয়া উচিত। আর একটি মাত্র সালের মেলার ছবি নিবন্ধের বিভিন্ন জায়গায় ব্যবহার না করে, নিবন্ধে বিভিন্ন বছেরে ছবি ব্যবহার করা যেতে পারে। একই বছরের ছবির ক্ষেত্রে কমন্সের ছবির লিঙ্ক দিতে  ট্যাম্পলেটটি ব্যবহার করা যেতে পারে। আশা করি নিবন্ধের লেখক আমার এই মতামত গুলো গণ্য করবেন। ধন্যবাদ।--বেলায়েত (আলাপ | অবদান) ১৮:৫১, ৫ ফেব্রুয়ারি ২০০৯ (ইউটিসি)
বেলায়েত, কলকাতা পুস্তকমেলার উপর লেখা নিবন্ধটির বিষয়বস্তু নিয়ে আপনি যে বক্তব্যগুলি রেখেছেন তা আমি অযৌক্তিক মনে করছি না। আর এই বিষয়ে লেখক হিসেবে আমার বক্তব্য:
*অবশ্যই নিবন্ধটি পুনর্লিখনের প্রয়োজন আছে। আমি এই পর্যায়ে শুধুমাত্র ইংরেজি নিবন্ধটির অনুবাদ করেছি এবং সামান্য কিছু তথ্য পত্রপত্রিকা থেকে যোগ করেছি। অনুবাদের কাজটি শেষ হলে পরে তথ্যযাচাই, তথ্যসংযোজন ও প্রয়োজনীয় পুনর্লিখনের কাজটি করব। মূল ইংরেজি নিবন্ধটি খুব একটা সুলিখিত নয় এবং সেখানেও কিছু কিছু তথ্যবিভ্রাট ও অযাচাইকৃত তথ্য আমার চোখে পড়েছে। বিভ্রাটগুলি বাদ দিয়েছি। যাচাই না করা তথ্যগুলি আপাতত বাংলায় রেখে দিয়েছি। এই সব তথ্য আমি নিজে পরে যাচাই করে দেখব। যদি নির্ভরযোগ্য সূত্র না পাই, বাদ দেবো।
*বইমেলার ইতিহাস অংশটি কালানুক্রমিকভাবে পুনর্লিখন করা হবে। যদি মূল নিবন্ধে বিষয়টি মাত্রাতিরিক্ত বড় হয়ে যায়, তবে কলকাতা পুস্তকমেলার ইতিহাস নামে পৃথক নিবন্ধ সৃষ্টি করা যেতে পারে।
*২০০৭ ও ২০০৮ সালে বইমেলাকে ঘিরে যে বিতর্ক দানা বাঁধে তা কলকাতা বইমেলার ইতিহাসে তো নজিরবিহীন ঘটনা বটে, গোটা শহরের ইতিহাসে একটি অত্যন্ত গুরুত্বপূর্ণ অধ্যায় বলে বিবেচিত হয়। তবে এই ব্যাপারে আপনার আপত্তি আমি বিবেচনা করছি। ওইভাবে শিরোনাম রাখাটা সত্যিই একটু বেখাপ্পা। এটিকে ইতিহাসে ঢুকিয়ে দেওয়া যায়। বা বিতর্ক বলে পৃথক শিরোনামে রাখা যায়। প্রসঙ্গত জানিয়ে রাখি, বইমেলা নিয়ে বছর বছর বিতর্ক হয় না। ওই দুইবারই হয়েছিল।
*কোন বছর কি কি হয়েছে সংক্রান্ত আপনার বক্তব্যটি আমি ঠিক বুঝলাম না। বিশেষ প্রাঙ্গন ও বইমেলার থিম অংশে কিছু সাল তারিখের উল্লেখ করা হয়েছে। আপনি কি সেইগুলির কথাই বলছেন? যদি তাই হয় তবে আমার বক্তব্য, এই সালতারিখগুলি মাইলস্টোন উল্লেখের সঙ্গে সঙ্গে আনুষঙ্গিক হিসেবে উল্লিখিত হয়েছে। এগুলি ইতিহাসে রাখা যেত। তবে হয়তো বা তাতে ভাষার স্বাভাবিক গতি রুদ্ধ হত। তাই সুন্দর উপস্থাপনার জন্যই ছোটো করে সূচনার সময়টি উল্লেখ করেছি। 
*তথ্যসূত্র নিয়ে আগে যা বলেছি, তা সর্বক্ষেত্রেই প্রযোজ্য। পুনর্লিখনের সময় তথ্যসূত্র যোগ করব এবং যেখানে সূত্র পাবো না বাদ দেবো। 
*ছবির ব্যাপারে আমার বক্তব্য, অন্যান্য বছরের কপিরাইটমুক্ত ছবি পাওয়া যাচ্ছে না। পেলে খুশিই হতাম। অন্তত ময়দানে মেলার কয়েকটি ছবি। কিন্তু যতদিন তা না পাওয়া যাচ্ছে, ততদিন এই বছরের মেলার ছবিগুলিই থাক। আগামী কয়েক বছরে আরো অনেক ছবি পাওয়া যাবে। তখন বদলে দিতে কতক্ষণ লাগবে। কমন্সের সূত্র ধরিয়ে দেওয়ার ব্যাপারটি আমার মাথাতেও আছে। আরো ছবি হলে, আমি সেইভাবেই রাখব। 
আশা করি, নিবন্ধটির বিষয়ে আমার বক্তব্যগুলি আপনি বিবেচনা করবেন এবং দরকারে এই রকম প্রয়োজনীয় পরামর্শ দেবেন। নিবন্ধটি ঠিকঠাক সাজিয়ে তুলতে আমার কিছুটা সময় লাগবে। চেষ্টা করছি তাড়াতাড়ি কাজ শেষ করার। কিন্তু অসুস্থতা, ব্যক্তিজীবনে কাজের চাপ ইত্যাদি সামলে ততটা তাড়াতাড়ি আর কিছু করে উঠতে পারছি না। তাই সুষ্টুভাবে কাজ শেষ করার জন্য একটু সময় নিতে চাইছি। পরামর্শ ও মতামতের জন্য অজস্র ধন্যবাদ--অর্ণব দত্ত ০৫:৪৫, ৬ ফেব্রুয়ারি ২০০৯ (ইউটিসি)
replies: text: :বিতর্কের ব্যাপারে আমি কোন আপত্তি করিনি। বিতর্কগুলো নিয়ে পৃথক একটি অনুচ্ছেদ হতে পারে এবং সেখানে ২০০৭, ২০০৮ সালের কথা লেখা যেতে পারে। কোন বছর কি কি হয়েছে এটা বলতে, আমি তথ্যের আধিক্যের কথা বলেছি, কোন বছরের মেলা কোথায় হওয়ার সিদ্ধান্ত ছিল, কি কারণে পরে কোথায় হয়েছে, তা নিয়ে কি কি সংঘাত হয়েছে, আমার মনে হয় এতোটা তথ্য এখানে দরকার নাই। আরও যেমন আছে, একজন বইপ্রমীর মৃত্যু হলে, মেলা প্রশ্নের সম্মখীন হয়, পরে তা আবার পুরোউদ্দোমে আবার মেলা শুরু হয়, এতো কথা না লিখে লেখাগুলোকে আরও একটু কম্পেক্ট করা যেতে পারে। সমস্যা নাই, এগুলো যে এখনই করতে হবে তা নয়, এবং তা যে আপনাকেই করতে হবে তেমনটাও নয়। এগুলো শুধু মাত্র মন্তব্য যাতে, নিবন্ধের আওতা নির্দিষ্ট মাত্রায় থাকে। আর তথ্যসূত্রের ব্যপারটা হল, আমি  ট্যাগ লাগিয়েছি যাতে, উইকিপিডিয়াতে তথ্য থেকে বিভ্রান্তি না ছড়ায়, এবং পরে এ ব্যাপারে কোন দাবি না করতে পারেন। ছবি ব্যাপারে, অন্য বছরের ছবি না থাকলেও মেলা হয় এমন খালি ময়দানের ছবি, মানে মেলা ছাড়া ময়দানটি কেমন তা দেখানো যেতে পারে, মেলায় আশা লোকজনের ভীড়ের বা লাইনের ছবি দেখানো যেতে পারে। মেলায় অনুষ্ঠিত অন্যান্য ইভেন্টের ছবি দেওয়া যেতে পারে। তাই একই ধরণের একই বিষয়ের (মেলার স্টল) উপর ছবির আধিক্য কমানোর পরামর্শ দিচ্ছি। আর কোন নিবন্ধে মন্তব্য করা মানেই যে লেখকের গলা চেপে ধরা নয়, ব্যাপারটা বোঝার মত উইকি-অভিজ্ঞতা আপনার আছে আমার বিশ্বাস, যা হয়তো অনেকই বুঝতে চান না। একটি কথা আমি আপনাকে বলবো, দয়া করে কথাটি অন্যভাবে নিবেন না, উইকিপিডিয়ায় আপনি আমি কেউই কারও উপর দয়াবশত অবদান রাখছি না, ভাষা এবং জাতির উপর ভালবাসা এবং ইচ্ছা-আগ্রহ থেকেই করা। নিবন্ধ খুব ভাল হচ্ছে। চালিয়ে যান। আশা করি অন্যদেরও উৎসাহ জাগাবেন, এখানে অবদান রাখতে। ধন্যবাদ।--বেলায়েত (আলাপ | অবদান) ১৫:৩৯, ৬ ফেব্রুয়ারি ২০০৯ (ইউটিসি)
আপনি নিজের গতিতে কাজ করুন। এগুলিকে কেবল কমেন্ট হিসেবে নিন। উইকিপিডিয়ার জন্য ব্যক্তিগত জীবনে যেন চাপ না পড়ে। আপনি অবদান রাখছেন, এটাই সবচেয়ে বড় ব্যাপার। লেখার মান ও পরিমাণ অনুযায়ী আপনি হলেন বাংলা উইকিপিডিয়ার সবচেয়ে বড় মাপের অবদানকারীদের একজন। --অর্ণব (আলাপ | অবদান) ০৮:০৩, ৬ ফেব্রুয়ারি ২০০৯ (ইউটিসি)
ধন্যবাদ। আমি এই ধরনের মন্তব্য সবসময় গঠনমূলক অর্থেই গ্রহণ করি। এগুলি লেখার মান উন্নত করতে সাহায্য করে। --অর্ণব দত্ত ০৮:৪৬, ৬ ফেব্রুয়ারি ২০০৯ (ইউটিসি)
বেলায়েত ভাই, আপনার মূল্যবান মতামত ও পরামর্শের জন্য আবারও ধন্যবাদ। কোন কোন তথ্য কলকাতার সংস্কৃতি ও কলকাতা বইমেলার পরিপ্রেক্ষিতে প্রাসঙ্গিক, তা বিবেচনা করেই আমি নিবন্ধটি পুনর্লিখন করতে চাই। মনে হচ্ছে, কাজটি শেষ হবার পর পুরো পাতাটির চেহারাই পালটে যাবে। ছবির ব্যাপারটিও আমি মাথায় রাখব। আসলে এই বিষয়ে ইংরেজি উইকির নিবন্ধটি আমার ঠিক মনঃপূত নয়। একটা কেমন বেখাপ্পা ধরনের। আর এই ধরনের বিশ্বকোষীয় লেখাও বইমেলাকে নিয়ে সম্ভবত প্রথম। তাই কাঠামো নির্মাণে, তথ্য সংযোজনে কিছুটা অসুবিধা হচ্ছে। আশা করছি, এই অসুবিধা কাটিয়ে উঠে উইকিপিডিয়াকে একটু সুন্দর ঝকঝকে বইমেলা নিবন্ধ উপহার দিতে পারব। --অর্ণব দত্ত ১৬:৫২, ৬ ফেব্রুয়ারি ২০০৯ (ইউটিসি)
২০০৭ ও ২০০৮ এর ঘটনাবলীকে আলাদা সেকশন না রেখে ইতিহাসের মধ্যে সাবসেকশন করা যেতে পারে। সেই সাথে ঘটনাবলীকে একটি সংক্ষেপিত করতে হবে। ২০০৮ এর অংশে মার্কিন দূত হেনরি ভি জারডিনের বক্তব্য বিশদভাবে উদ্ধৃত করার কোনো দরকার দেখছি না, ওটুকু ছেঁটে ফেললে নিবন্ধের ক্ষতি বৃদ্ধি হবে না। এই কয়েকটা বিষয়বাদে বাকি নিবন্ধ চমৎকার আগাচ্ছে। অর্ণবের কাজের জন্য অনেক অনেক ধন্যবাদ। --রাগিব (আলাপ | অবদান) ১৮:৪০, ৬ ফেব্রুয়ারি ২০০৯ (ইউটিসি)

text: প্রাথমিকভাবে, ইংরেজি থেকে অনুবাদ করে গেছি। এর পরে ইংরেজি নিবন্ধটির দিকে দৃষ্টিপাত না করে ঘষামাজা চলবে, তখন ওটাও বাদ পড়বে বলে মনে হয়।--অর্ণব দত্ত ২০:১৭, ৬ ফেব্রুয়ারি ২০০৯ (ইউটিসি)
thread_title: নিবন্ধের পর্যালোচনা

message: আমার মনে হয়, এটি উচ্চ গুরুত্বপূর্ণ হিসেবেই রাখা উচিত। দুর্গাপুজোর পর এটাই তো কলকাতার বৃহত্তম উৎসব। কি বলেন? গুণমান এখনি দেওয়ার প্রয়োজন নেই। আগে লেখাটা শেষ হোক। --অর্ণব দত্ত ০৭:৩২, ৬ ফেব্রুয়ারি ২০০৯ (ইউটিসি)
replies: text: আমি শুধু Project Templateটা add করেছি, মূল্যায়ন বা গুরুত্ব নির্নয় করিনি।ধন্যবাদ সহ--জয়ন্ত (আলাপ | অবদান) ১০:২৬, ৬ ফেব্রুয়ারি ২০০৯ (ইউটিসি)
thread_title:  গুরুত্ব 

message: ১) এই বইমেলা শুধু বিশ্বের বৃহত্তম অবাণিজ্যিক (নন-ট্রেড) বইমেলাই[১] নয়, বিশ্বের সর্ববৃহৎ বইমেলাগুলির অন্যতমও বটে। ফ্রাঙ্কফুর্ট বা লন্ডন বইমেলার মতো কলকাতা বইমেলায় গ্রন্থপ্রকাশনা, পরিবেশনা ও অনুবাদ সংক্রান্ত চুক্তি বা ব্যবসাবাণিজ্য চলে না। 
২) বিভিন্ন প্রকাশক ও পুস্তকবিক্রেতা সুরম্য স্টল বা মণ্ডপে তাদের প্রকাশিত অথবা পরিবেশিত গ্রন্থগুলির পসরা বিক্রয়ের উদ্দেশ্যে সাজিয়ে রাখেন এবং সাধারণ মানুষের বই কেনাবেচার আবহে বাংলার নিজস্ব মেলার পরিবেশ গড়ে ওঠে। তবে কলকাতা বইমেলা শুধুমাত্র বই কেনাবেচারই মেলা নয়, এটি গ্রন্থ প্রদর্শনী এবং পাঠক-প্রকাশক জনসংযোগেরও একটি গুরুত্বপূর্ণ মঞ্চ হিসেবে বিবেচিত হয়।
১ এ বলা হয়েছে, বিশ্বের অন্যতম অবাণিজ্যিক বইমেলা, যেখানে ফ্রাঙ্কফুর্ট বা লন্ডের মত বই নিয়ে ব্যবসাবাণিজ্য হয় না। ২ এ আবার বলা হয়েছে ঠিক তার বিপরীত, প্রকাশক ও বিক্রতাগণ বিক্রয়ের উদ্দেশ্যে বইয়ের পসরা সাজিয়ে রাখনে। সাধারণ মানুষও সেখানে যান বই কিনতে। পরপর দুইটি লাইনে দুইরকমের তথ্য, দয়াকরে এ বিষয়গুলো আরও একটু পরিষ্কার করুন।--বেলায়েত (আলাপ | অবদান) ০৭:০৯, ৭ ফেব্রুয়ারি ২০০৯ (ইউটিসি)
আপনি বোধহয় একটু ভুল বুঝছেন। (১)-এ বলা হয়েছে, বইয়ের প্রকাশনা, পরিবেশনা ও অনুবাদ সত্ত্ব নিয়ে চুক্তি বা ব্যবসাবাণিজ্য হয় না। (২)-এ বলা হয়েছে সাধারণ মানুষ বই কেনাবেচা করেন। দুটি সম্পূর্ণ আলাদা ব্যাপার। তবে আমার মনে হয়, পরিভাষাটি যথার্থ হয়নি। নন-ট্রেড অর্থে সাধারণভাবে অবাণিজ্যিক কথাটিই চলে। তবে এখানে অবাণিজ্যিক বললে হয়তো বা ভুল বোঝার সম্ভাবনা আছে। আমি বন্ধনীতে ইংরেজি শব্দটি সেই কারণেই রেখেছি, যাতে যদি কেউ মনে করেন এই বক্তব্যের প্রেক্ষিতে কোনো উপযুক্ততর পরিভাষা ব্যবহার করা যায়, তবে তিনি সেটি ব্যবহার করে নিবন্ধটি সম্পাদনা করতে পারেন।  --অর্ণব দত্ত ০৭:৩৮, ৭ ফেব্রুয়ারি ২০০৯ (ইউটিসি)
thread_title:  তথ্যের অসমঞ্জস্যতা 

message: বিরাট গরু-ছাগলের হাট নিয়ে বাংলাদেশে খুব হাসাহাসি হয়, যা হওয়া উচিত ছিলো গরু-ছাগলের বিরাট হাট। তেমনি আন্তর্জাতিক কলকাতা কথাটাও বেখাপ্পা ঠেকছে। এটা কি কলকাতা আন্তর্জাতিক পুস্তকমেলা হবে না? —মঈনুল ইসলাম (আলাপ * অবদান) ১৮:৩১, ২৩ জানুয়ারি ২০১১ (ইউটিসি)
replies: text: না, এটা সেই কেস নয়। কারণ, "আন্তর্জাতিক" কথাটা "কলকাতা"-র আগে বসছে না। বসছে পুরো "কলকাতা পুস্তকমেলা" কথাটার সঙ্গেই বসছে। দ্বিতীয়ত, এটাই proper name। এটা পালটানোর অধিকার আমার নেই। --অর্ণব দত্ত (আলাপ) ১৯:০১, ২৩ জানুয়ারি ২০১১ (ইউটিসি)
thread_title:  বিরাট গরু-ছাগলের হাট 

message: প্রবন্ধে থিম কান্ট্রির তালিকায় বাংলাদেশ ১৯৯৯ ও ২০১৩ সালে মোট দুবার থিম কান্ট্রি নির্বাচিত হয়েছে বলে চার্টে লেখা হলেও প্রবন্ধের মাঝে ফ্রান্সের সাথে বাংলাদেশের নাম এড করা হয় নি।বাংলাদেশের নামটি প্রবন্ধের মাঝে ফ্রান্সের সাথে যুক্ত হওয়া বাঞ্ছনীয়। Smnsbd1971 (আলাপ) ১৯:০৬, ১৬ ফেব্রুয়ারি ২০১৯ (ইউটিসি)
thread_title:  থিম কান্ট্রি